Návrh legislatívneho uznesenia Európskeho parlamentu o návrhu nariadenia Rady, ktorým sa mení a dopĺňa nariadenie (ES) č. 3605/93 pokiaľ ide o kvalitu štatistických údajov v kontexte postupu pri nadmernom schodku (KOM(2005)0071 - C6-0108/2005 - 2005/0013(CNS))



Úradný vestník 133 E , 08/06/2006 S. 0093 - 0096



P6_TA(2005)0249 Kvalita štatistických údajov v súvislosti s nadmerným schodkom * Návrh legislatívneho uznesenia Európskeho parlamentu o návrhu nariadenia Rady, ktorým sa mení a dopĺňa nariadenie (ES) č. 3605/93 pokiaľ ide o kvalitu štatistických údajov v kontexte postupu pri nadmernom schodku (KOM(2005)0071 — C6-0108/2005 — 2005/0013(CNS)) (Konzultačný postup) Európsky parlament, - so zreteľom na návrh Komisie predložený Rade (KOM(2005)0071) [1], - so zreteľom na článok 104 ods. 14, tretia zarážka, Zmluvy o ES, v súlade s ktorým Rada konzultovala s Parlamentom (C6-0108/2005), - so zreteľom na článok 51 rokovacieho poriadku, - so zreteľom na správu Výboru pre hospodárske a menové veci (A6-0181/2005), 1. schvaľuje zmenené a doplnené znenie návrhu Komisie; 2. vyzýva Komisiu, aby zodpovedajúco zmenila svoj návrh, v súlade s článkom 250 ods. 2 Zmluvy o ES; 3. vyzýva Radu, aby informovala Parlament, ak má v úmysle odchýliť sa od ním schváleného textu; 4. žiada Radu o opätovnú konzultáciu, ak má v úmysle podstatne pozmeniť návrh Komisie; 5. poveruje svojho predsedu, aby túto pozíciu postúpil Rade a Komisii. TEXT NAVRHNUTÝ KOMISIOU | POZMEŇUJÚCE A DOPLŇUJÚCE NÁVRHY PARLAMENTU | Pozmeňujúci a doplňujúci návrh 1 Odôvodnenie 2 (2) Úlohu Komisie ako štatistického orgánu v tomto kontexte osobitne vykonáva Eurostat, v mene Komisie. Ako odbor Komisie zodpovedný za vykonávanie úloh, ktoré pripadajú Komisii v súvislosti s vypracúvaním štatistík Spoločenstva, má Eurostat povinnosť vykonávať svoje úlohy v súlade so zásadami nestrannosti, spoľahlivosti, relevancie, efektívnosti nákladov, ochrany individuálnych údajov v štatistike a transparentnosti, ako sa určuje v rozhodnutí Komisie z 21. apríla 1997 o úlohe Eurostatu v súvislosti s tvorbou štatistiky Spoločenstva. | (2) Úlohu Komisie ako štatistického orgánu v tomto kontexte osobitne vykonáva Eurostat, v mene Komisie. Ako odbor Komisie zodpovedný za vykonávanie úloh, ktoré pripadajú Komisii v súvislosti s vypracúvaním štatistík Spoločenstva, má Eurostat povinnosť vykonávať svoje úlohy v súlade so zásadami nestrannosti, spoľahlivosti, relevancie, efektívnosti nákladov, ochrany individuálnych údajov v štatistike a transparentnosti, ako sa určuje v rozhodnutí Komisie z 21. apríla 1997 o úlohe Eurostatu v súvislosti s tvorbou štatistiky Spoločenstva. Európsky kódex najlepších postupov v oblasti štatistiky, ktorý vypracujú európske štatistické úrady v spolupráci s Eurostatom, by mal upevniť zásady profesionálnej nezávislosti, vhodnosti zdrojov a kvality štatistických údajov. | Pozmeňujúci a doplňujúci návrh 2 Odôvodnenie 5 (5) Dôveryhodnosť rozpočtového dohľadu rozhodne závisí od spoľahlivých rozpočtových štatistík. Je nanajvýš dôležité, aby údaje oznámené členskými štátmi podľa nariadenia (ES) č. 3605/93 a poskytnuté Rade Komisiou v súlade s protokolom mali vysokú kvalitu. | (5) Dôveryhodnosť rozpočtového dohľadu rozhodne závisí od spoľahlivých rozpočtových štatistík. Je nanajvýš dôležité, aby údaje oznámené členskými štátmi podľa nariadenia (ES) č. 3605/93 a poskytnuté Rade Komisiou v súlade s protokolom mali vysokú kvalitu. V tejto súvislosti by sa mali body 1.5, 1.6 a 1.7 závery rady EKOFIN z 20. marca 2005 prijaté Európskou radou v Bruseli z 22. a 23. marca 2005, a hlavné zásady oficiálnych štatistík štatistického oddelenia odboru OSN pre hospodárske a sociálne veci považovať za základ pre dosiahnutie požadovaných noriem vysokej kvality. | Pozmeňujúci a doplňujúci návrh 3 Odôvodnenie 9 (9) Medzi Komisiou a štatistickými orgánmi členských štátov by sa mal vytvoriť trvalý dialóg s cieľom zabezpečiť kvalitu aktuálnych údajov oznamovaných členskými štátmi aj schodkových výkazov pre verejné financie. V tomto smere môže Komisia uskutočňovať návštevy zamerané na dialóg a návštevy zamerané na dôkladné monitorovanie, a tým posilniť monitorovanie oznamovaných údajov a poskytnúť trvalú záruku kvality údajov. Členské štáty sú povinné bezodkladne umožniť Komisii prístup k informáciám. | (9) Medzi Komisiou a štatistickými orgánmi členských štátov by sa mal vytvoriť trvalý dialóg s cieľom zabezpečiť kvalitu aktuálnych údajov oznamovaných členskými štátmi aj schodkových výkazov pre verejné financie. V tomto smere môže Komisia uskutočňovať návštevy zamerané na dialóg a návštevy zamerané na dôkladné monitorovanie, a tým posilniť monitorovanie oznamovaných údajov a poskytnúť trvalú záruku kvality údajov. Členské štáty sú povinné bezodkladne umožniť Komisii prístup k informáciám. Komisia by mala Európsky parlament a Radu pravidelne informovať o programe na zlepšenie kvality štatistiky v Európskej únii a o úsilí vynakladanom na toto zlepšenie. | Pozmeňujúci a doplňujúci návrh 5 Článok 1 bod 2Článok 7 odsek 2 a (nový) (nariadenie (ES) č. 3605/93) | 2a. V prípade, ak sa plánovaná výška schodku a dlhu verejných financií alebo ich revízie neriadia tzv. "spoločnou externou hypotézou", ktorú v súvislosti s koordináciou hospodárskych a finančných politík a s cieľom porovnať členské štáty zverejnila Komisia, členské štáty podrobne vysvetlia príčiny tejto odchýlky a vypočítajú rozdiel medzi odhadmi. | Pozmeňujúci a doplňujúci návrh 6 Článok 1 bod 3Článok 9 odsek 1 (nariadenie (ES) č. 3605/93) 1. Komisia (Eurostat) hodnotí kvalitu skutočných údajov oznámených členským štátom a schodkových výkazov pre verejné financie. Kvalita skutočných údajov znamená súlad s účtovnými pravidlami, úplnosť, spoľahlivosť, včasnosť a konzistentnosť údajov. | 1. Komisia (Eurostat) pravidelne hodnotí kvalitu skutočných údajov oznámených členským štátom a schodkových výkazov pre verejné financie. Kvalita skutočných údajov znamená súlad s normami Európskeho systému účtov 1995 (ESA 95) úplnosť, spoľahlivosť, porovnateľnosť, včasnosť a konzistentnosť údajov. | Pozmeňujúci a doplňujúci návrh 7 Článok 1 bod 3Článok 9 odsek 2 a (nový) (nariadenie (ES) č. 3605/93) | 2a. Komisia (Eurostat) pravidelne podáva Európskemu parlamentu a Rade správy o kvalite skutočných údajov predložených členskými štátmi a o vývoji minimálnych celoeurópskych noriem kvality štatistiky. | Pozmeňujúci a doplňujúci návrh 8 Článok 1 bod 3Článok 12 odsek 1 (nariadenie (ES) č. 3605/93) Komisia (Eurostat) zabezpečí neustály dialóg so štatistickými orgánmi členských štátov. S týmto cieľom Komisia (Eurostat) bude pravidelne uskutočňovať v členských štátoch návštevy zamerané na dialóg ako aj návštevy zamerané na dôkladné monitorovanie. | Komisia (Eurostat) zabezpečí neustály dialóg so štatistickými orgánmi členských štátov. S týmto cieľom Komisia (Eurostat) bude pravidelne uskutočňovať v členských štátoch návštevy zamerané na dialóg; môže tiež uskutočňovať návštevy zamerané na dôkladné monitorovanie v súlade s nariadením (ES) č. 322/97. Návštevy zamerané na dialóg sa uskutočňujú podľa harmonogramu, na ktorom sa dohodnú členské štáty spoločne s Komisiou (Eurostatom). Podľa možnosti sa tieto návštevy zamerané na dialóg uskutočňujú vo všetkých členských štátoch súbežne, na základe výročnej správy týkajúcej sa vyhodnotenia spracovania štatistických údajov a výhľadov v danej oblasti. | Pozmeňujúci a doplňujúci návrh 9 Článok 1 bod 3Článok 12 odsek 2 (nariadenie (ES) č. 3605/93) Návštevy zamerané na dialóg sú navrhnuté s cieľom zrevidovať oznámené údaje, preskúmať metodické otázky a zhodnotiť súlad s účtovnými pravidlami. Návštevy zamerané na dôkladné monitorovanie sú navrhnuté s cieľom monitorovať postupy a účty, ktoré dokladujú oznámené údaje a vyvodiť podrobné závery v súvislosti so súladom s účtovnými pravidlami a úplnosťou, spoľahlivosťou, včasnosťou a konzistentnosťou oznámených údajov. | Návštevy zamerané na dialóg sú navrhnuté s cieľom zrevidovať oznámené údaje, preskúmať metodické otázky a zhodnotiť súlad s účtovnými pravidlami. O výsledkoch návštev zameraných na dialóg je potrebné informovať prinajmenšom národné štatistické úrady členských štátov. Návštevy zamerané na dôkladné monitorovanie sú navrhnuté s cieľom monitorovať postupy a účty, ktoré dokladujú oznámené údaje a vyvodiť podrobné závery v súvislosti so súladom s účtovnými pravidlami a úplnosťou, spoľahlivosťou, včasnosťou a konzistentnosťou oznámených údajov: rozhoduje o nich Komisia (Eurostat) v prípade, ak vzniknú závažné pochybnosti o presnosti alebo konzistentnosti predložených údajov a podľa programu. | Pozmeňujúci a doplňujúci návrh 10 Článok 1 bod 3Článok 13 odsek 1 (nariadenie (ES) č. 3605/93) 1. Pri uskutočňovaní návštev zameraných na dôkladné monitorovanie v členských štátoch budú Komisii (Eurostatu) pomáhať odborníci, predovšetkým z iných členských štátov, štátne orgány členských štátov, v ktorých prebiehajú návštevy a ktoré majú funkčnú zodpovednosť za kontrolu účtov verejných financií, a ďalšie odbory Komisie. | 1. Pri uskutočňovaní návštev zameraných na dôkladné monitorovanie v členských štátoch budú Komisii (Eurostatu) pomáhať odborníci z iných členských štátov ktorí budú úradníkmi národných štatistických úradov, alebo v osobitných prípadoch iné štátne orgány členských štátov, v ktorých prebiehajú návštevy a ktoré majú funkčnú zodpovednosť za kontrolu účtov verejných financií, alebo po dohode medzi príslušným členským štátom a Komisiou (Eurostatom) ďalšie odbory Komisie. | Pozmeňujúci a doplňujúci návrh 11 Článok 1 bod 3Článok 13 odsek 1 a (nový) (nariadenie (ES) č. 3605/93) | 1a. Pri monitorovaní kvality štatistických údajov má Eurostat medzi orgánmi Spoločenstva prvoradé postavenie. Počas prípravy monitorovania sa však musí riadiť vnútorným postupom pre komunikáciu s ďalšími zodpovednými orgánmi Spoločenstva a ich následné informovanie a po ukončení návštev zameraných na monitorovanie s nimi musí dospieť k rozhodnutiu v rámci rozhodovacieho procesu. | Pozmeňujúci a doplňujúci návrh 12 Článok 1 bod 3Článok 14 (nariadenie (ES) č. 3605/93) Komisia (Eurostat) podáva Hospodárskemu a finančnému výboru správy o zisteniach na základe návštev zameraných na dialóg a návštev zameraných na dôkladné monitorovanie. Tieto správy sa uverejňujú. | Komisia (Eurostat) podáva Hospodárskemu a finančnému výboru správy o zisteniach na základe návštev zameraných na dialóg. Taktiež podáva Európskej rade a Parlamentu správy o záveroch návštev zameraných na dôkladné monitorovanie. Tieto správy sa uverejňujú. | Pozmeňujúci a doplňujúci návrh 13 Článok 1 bod 3Článok 16 odsek 2 a (nový) (nariadenie (ES) č. 3605/93) | 2a. Komisia (Eurostat) podáva Európskemu parlamentu a Rade správy o zmenených a doplnených údajoch a uvádza dôvody pre zmenu a doplnenie. | [1] Zatiaľ neuverejnené v úradnom vestníku. --------------------------------------------------